**BIOLOGIJA 8. razred**

**DELO NA DALJAVO (DOMA), petek, 17.4.2020**

**Čutila-zgradba ušesa**

**Navodila za učence**

**Razmisli in razišči**

* Ali lahko z zavezanimi očmi ugotoviš, kaj se dogaja okrog tebe?

Raziskuj: oči si preveži z ruto in se usedi na sredino sobe. Starši ali sestra/brat, naj ploskajo iz različnih smeri. Ali ugotoviš, od kod prihaja zvok?

* Zakaj potrebujemo dvoje ušes?
* Si se kdaj vprašal/-a, zakaj imamo uhlje?

Dlani oblikuj v skledici in ju prisloni za uhlja. Poslušaj zvok, lahko ti nekdo prebere odlomek iz učbenika. Nato dlani položi čez uhlja. Ali slišiš drugače?

V učbeniku str. 132-133, si preberi Sluh in ravnotežje; zgradbo ušesa in kako potuje zvok ter bolezni in okvare sluha.

Na spletni strani iRokusPlus na strnai 7-7, si oglej videoposnetek Slišim

<https://www.irokusplus.si/vsebine/irp-bio8/>

V zvezek, si zapiši naslov Sluh in ravnotežje in prepiši zapis v zvezek.

*Zapis v zvezek, petek, 17.4.2020*


SLUH IN RAVNOTEŽJE

V ušesu se nahaja čutilo za sluh in ravnotežje. Čutnice za zaznavanje zvoka in ravnotežja spadajo med **mehanoreceptorje**.

***Zgradba ušesa***

Uho delimo na tri dele:

* **zunanje uho** sestavljajo uhelj, sluhovod in bobnič;
* **srednje uho** sestavljajo tri slušne koščice in ušesna troblja in
* **notranje uho** sestavljata polž in ravnotežni organ.



Zvočne valove ujame **uhelj**. Potem po **sluhovodu** potujejo do tanke opne, ki jo imenujemo **bobnič**. Opna zaniha ob pritisku zvočnih valov in nihanje se prenese na **slušne koščice** (kladivce, nakovalce in stremence). V srednjem ušesu leži še **ušesna troblja** ali Evstahijeva cev. Prek koščic se nihanje prenese v notranje uho. V notranjem ušesu so trije **polkrožni kanali**, ki predstavljajo **ravnotežni organ** in **polž**, v katerem so čutnice za sluh. Čutnice za sluh se vzdražijo ob nihanju tekočine v polžu. Dražljaj se prenese na slušni živec, ki izstopa iz polža in vodi do centrov za sluh v možganih.